[pic] | EIROPAS KOPIENU KOMISIJA | Briselē, 12.10.2006 COM(2006) 564 galīgā redakcija 2006/0194 (CNS) Priekšlikums PADOMES REGULA par Kopienas finanšu iemaksām Starptautiskajā Īrijas fondā (2007.–2010. gads) (iesniegusi Komisija) {SEC(2006) 1227} PASKAIDROJUMA RAKSTS Starptautisko Īrijas fondu (SĪF) dibināja 1986. gadā, lai veicinātu Lielbritānijas un Īrijas 1985. gada 15. novembra nolīguma 10. panta a) apakšpunkta īstenošanu, kurā noteikts, ka „ abas valdības sadarbosies, lai veicinātu ekonomikas un sociālo izaugsmi abu Īrijas daļu tajos reģionos, kas visvairāk cietuši no pēdējo gadu nestabilitātes sekām, un apsvērs iespēju šīm darbībām nodrošināt starptautisku atbalstu. ” SĪF mērķi ir „veicināt ekonomisko un sociālo izaugsmi un sekmēt kontaktus, dialogu un samierināšanu starp nacionālistiem un unionistiem visā Īrijā”*. Pēc Amerikas Savienoto Valstu un citu valstu sākotnējām iemaksām Eiropas Kopiena atzina, ka SĪF mērķi atbilst tās mērķiem, un vēlējās sniegt tam praktisku atbalstu. Kopiena iemaksas SĪF veic kopš 1989. gada. EK finansējums pašlaik veido aptuveni 48 % no ikgadējām iemaksām Fondā un 40 % no līdz šim veiktajiem kopējiem ieguldījumiem. Komisiju visās SĪF valdes sēdēs kopš 1989. gada sākuma pārstāv novērotājs. Gadu gaitā politiskā situācija reģionā ir mainījusies: 1994. gadā galvenās paramilitārās grupas paziņoja par pamieru, bet 1998. gada aprīļa Belfāstas („Lielās piektdienas”) vienošanās bija politiskais pamats miera procesam, kas ietvēra varas nodošanu Ziemeļīrijas Asamblejai un Izpildkomitejai, kuras tika izveidotas 1999. gada beigās. Tomēr vēl joprojām vērojams augsts ar drošību saistītu starpgadījumu līmenis ar pieaugošu reliģisku motivāciju un galveno kopienu psiholoģisku un fizisku nošķirtību. Ziemeļīrijas Asamblejas darbība pašlaik ir pārtraukta; tas apliecina, ka miera process reģionā joprojām saistās ar apdraudējumu un nenoteiktību. Šādos apstākļos ekonomiskā un sociālā izaugsme miera atbalstam un samierināšanai viszemākajā līmenī ir ilgtermiņa process. SĪF , viens no instrumentiem mērķa sasniegšanā, papildina rīcību, ko īsteno ar ES programmām mieram un saskaņai Ziemeļīrijā un Īrijas pierobežu teritorijās ( PEACE I 1995.–1999. gads, PEACE II 2000.–2006. gads un PEACE III 2007.–2013. gads). Tomēr Starptautiskais fonds, apzinoties, ka starptautiskā atbalsta pašreizējo līmeni nevar saglabāt pastāvīgi, 2005. gadā pārskatīja savas struktūras un prioritātes, lai no jauna definētu savu uzdevumu atbilstoši jaunajai situācijai, un pieņēma stratēģiju, kuras rezultātā Fonds pārstās darboties 2010. gadā. Šīs stratēģijas nosaukums ir „Kopīgā telpa” ( Sharing this Space ), un ar to uzsāk Fonda darbības pēdējo posmu (2006.–2010. gads). Šā noslēguma perioda laikā Fonds pievērsīs uzmanību apgabaliem ar lielākajām vajadzībām un centīsies nodrošināt sava darba ilgtspēju ilgtermiņā. Atbilstoši pašreizējiem maksājumiem** Eiropas Komisija SĪF darbības novērtējumu iesniegusi arī budžeta lēmējinstitūcijai***. Tajā apliecināts, ka SĪF rīcība ir ļoti vērtīga un labvēlīgi ietekmē mieru un samierināšanu šajā reģionā, un tādējādi sasniedz savus mērķus. Ziņojumā secināts „Komisija uzskata, ka pēc 2006. gada finansējums jāpiešķir, pamatojoties uz šajā ziņojumā minētajiem novērojumiem, ko varētu atspoguļot vai nu Padomes regulās par EK ieguldījumiem SĪF vai citā piemērotā Komisijas un SĪF sadarbības veidā.” Ņemot vērā minēto novērtējumu, tiek ierosināts turpināt ES ieguldījumus SĪF 15 miljonu euro apmērā gadā turpmākos 4 gadus. Ierosinātais jaunais periods tādējādi beigsies 2010. gadā, kas sakritīs ar SĪF darbības izbeigšanu. Jaunajā Padomes regulā jāatspoguļo arī Komisijas ziņojumā veiktie novērojumi, jo īpaši attiecībā uz pastiprinātu mērķu sinerģiju un koordināciju ar struktūrfondu intervences pasākumiem, jo īpaši jauno programmu PEACE un slēgšanas procedūru. Pieņemšanai izvirzīto priekšlikumu paketē ir - Priekšlikums Padomes regulai par Kopienas finanšu iemaksām Starptautiskajā Īrijas fondā (2007.–2010. g.), - Komisijas paziņojums attiecībā uz ziņojumu par Starptautisko Īrijas fondu saskaņā ar Regulas (EK) Nr. 177/2005 5. pantu. 2006/0194 (CNS) Priekšlikums PADOMES REGULA par Kopienas finanšu iemaksām Starptautiskajā Īrijas fondā (2007.–2010. gads) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 308. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], tā kā: (1) Starptautiskais Īrijas fonds (turpmāk tekstā – „Fonds”) dibināts 1986. gadā saskaņā ar 1986. gada 18. septembra Nolīgumu par Starptautisko Īrijas fondu, kas noslēgts starp Īrijas valdību un Lielbritānijas un Ziemeļīrijas Apvienotās Karalistes valdību (turpmāk tekstā – „Nolīgums”), lai sekmētu ekonomisko un sociālo izaugsmi un veicinātu kontaktus, dialogu un samierināšanu starp nacionālistiem un unionistiem visā Īrijā, īstenojot vienu no Lielbritānijas un Īrijas 1985. gada 15. novembra vienošanās mērķiem. (2) Kopiena ir veikusi finanšu iemaksas Fondā kopš 1989. gada. Fondam 2005.–2006. gadā no Kopienas budžeta ik gadu iedalīti 15 miljoni euro saskaņā ar Padomes 2005. gada 24. janvāra Regulu (EK) Nr. 177/2005 par Kopienas finanšu iemaksām Starptautiskajā Īrijas fondā[3]. Minētās regulas darbības termiņš beigsies 2006. gada 31. decembrī. (3) Saskaņā ar Regulas (EK) Nr. 177/2005 5. pantu veiktie novērtējumi apstiprinājuši vajadzību atbalstīt Fonda darbību arī turpmāk, turpinot stiprināt mērķu sinerģiju un koordināciju ar struktūrfondu intervences pasākumiem, jo sevišķi ar Īpašo programmu mieram un saskaņai Ziemeļīrijā un Īrijas pierobežas teritorijās (turpmāk tekstā – „programma PEACE ”), kas izveidota saskaņā ar Padomes 1999. gada 21. jūnija Regulu (EK) Nr. 1260/1999, ar ko paredz vispārīgus noteikumus par struktūrfondiem[4]. (4) Miera process Ziemeļīrijā liek turpināt Kopienas atbalstu Fondam arī pēc 2006. gada 31. decembra. Atzīstot īpašos pasākumus miera procesam Ziemeļīrijā, programmai PEACE piešķirts papildu atbalsts no struktūrfondiem laikposmam no 2007. līdz 2013. gadam saskaņā ar II pielikuma 22. punktu Padomes Regulā (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999[5]. (5) Eiropadome 2005. gada 15. un 16. decembra sanāksmē Briselē aicināja Komisiju veikt vajadzīgos pasākumus, lai turpinātu Kopienas atbalstu Fondam, sākoties būtiskajam Fonda pēdējam darba posmam, kas ilgs līdz 2010. gadam. (6) Kopienas ieguldījums Fondā jāizdara finanšu iemaksu veidā 2007., 2008., 2009. un, visbeidzot, arī 2010. gadā, kad Fonds beigs savu darbību. (7) Kopienas ieguldījumu sadalē Fondam priekšroka jādod pārrobežu un starpkopienu projektiem, tādējādi papildinot darbības, kas finansētas no programmas PEACE laikposmā no 2007. līdz 2010. gadam. (8) Saskaņā ar Nolīgumu visi Fonda finanšu iemaksu sniedzēji kā novērotāji piedalās Starptautiskā Īrijas fonda valdes sanāksmēs. (9) Ir būtiski nodrošināt pienācīgu koordināciju starp Fonda darbībām un tām darbībām, ko finansē Līguma 159. pantā paredzētie Kopienas struktūrfondi un it īpaši programma PEACE . (10) Fonda palīdzība būtu jāuzskata par efektīvu tikai tad, ja tā rada ilgtspējīgus ekonomiskus un sociālus uzlabojumus un ja to neizmanto citu valsts vai privātā sektora izdevumu vietā. (11) Fonda slēgšanas noteikumi jāizvērtē līdz 2008. gada 1. jūlijam. (12) Neskarot Līgumā noteiktās budžeta lēmējinstitūcijas pilnvaras, šajā regulā visam programmas darbības laikam ir iekļauts bāzes finansējums Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[6] 38. punkta nozīmē. (13) Kopienas ieguldījums Fondā 2007., 2008., 2009. un 2010. gadam ir 15 miljoni EUR, izsakot pašreizējā vērtībā. (14) Atbalsts palīdzēs stiprināt dalībvalstu un to tautu solidaritāti. (15) Šīs regulas pieņemšanai Līgums paredz vienīgi tās pilnvaras, kas noteiktas 308. pantā, IR PIEŅĒMUSI ŠO REGULU. 1. pants Bāzes finansējums, lai veiktu Kopienas iemaksas Starptautiskajā Īrijas fondā (turpmāk tekstā – „Fonds”) laikā no 2007. līdz 2010. gadam, ir 60 miljoni EUR. Gada apropriācijas apstiprina budžeta lēmējinstitūcija, ievērojot finanšu shēmu. 2. pants Fonds izmanto ieguldījumus saskaņā ar 1986. gada 18. septembra Nolīgumu par Starptautisko Īrijas fondu, kas noslēgts starp Īrijas valdību un Lielbritānijas un Ziemeļīrijas Apvienotās Karalistes valdību (turpmāk tekstā – „Nolīgums”). Ieguldījuma sadalē Fonds priekšroku dod pārrobežu un starpkopienu projektiem, lai papildinātu darbības, ko finansē struktūrfondi, jo īpaši tās, ko programma PEACE īsteno Ziemeļīrijā un Īrijas pierobežas teritorijās. Ieguldījumus izmanto, lai nodrošinātu ilgspējīgus ekonomiskus un sociālus uzlabojumus attiecīgajās teritorijās. Tās neizmanto citu valsts vai privātā sektora izdevumu vietā. 3. pants Fonda valdes (turpmāk tekstā – „valde”) sanāksmēs Kopienu kā novērotāju pārstāv Komisija. Fonda pārstāvis kā novērotājs piedalās programmas PEACE , kā arī attiecīgi citu struktūrfondu intervences pasākumu uzraudzības komiteju sanāksmēs. 4. pants Komisija sadarbībā ar Fonda valdi nosaka atbilstīgas procedūras, lai visos līmeņos veicinātu koordināciju starp Fondu un vadošajām iestādēm, un īstenotājām iestādēm, kas izveidotas saskaņā ar attiecīgajiem struktūrfondu intervences pasākumiem, jo īpaši programmu PEACE . 5. pants Komisija sadarbībā ar Fonda valdi nosaka attiecīgu publicitātes un informēšanas kārtību, lai darītu zināmu Kopienas ieguldījumu Fonda finansētajos projektos. 6. pants Fonds vēlākais līdz 2008. gada 30. jūnijam Komisijai iesniedz Fonda darbības slēgšanas stratēģiju, kura ietver: a) rīcības plānu ar plānotajiem maksājumiem un paredzēto darbības izbeigšanas datumu; b) atbrīvošanās no saistībām kārtību; c) pēc Fonda slēgšanas atlikušo summu un saņemto procentu izmantošanu. Turpmāki maksājumi Fondam būs atkarīgi no tā, vai Komisija piekritīs slēgšanas stratēģijai. Ja slēgšanas stratēģija nav iesniegta līdz 2008. gada 30. jūnijam, iemaksas Fondā jāpārtrauc, līdz stratēģija saņemta. 7. pants 1. Komisija pārvalda iemaksas. Ievērojot 2. punktu, gada ieguldījumu maksā pa daļām šādi: a) pirmo avansa maksājumu 40 % apjomā veic pēc tam, kad Komisija saņēmusi Fonda valdes priekšsēdētāja parakstītu apņemšanos, ka Fonds līdzekļu piešķiršanā ievēros šajā regulā paredzētos noteikumus; b) otru avansa maksājumu 40 % apmērā veic pēc sešiem mēnešiem; c) pēdējo maksājumu 20 % apjomā veic pēc tam, kad Komisija ir saņēmusi un apstiprinājusi Fonda gada darbības pārskatu un attiecīgā gada revizētu pārskatu. 2. Pirms maksājuma daļas veikšanas Komisija izvērtē Fonda finansiālās vajadzības, ņemot vērā Fonda skaidras naudas bilanci katram maksājumam noteiktajā laikā. Ja Fonda finansiālo vajadzību novērtējumā, konstatē, ka nav pamatojuma veikt kādu no maksājumiem, attiecīgo maksājumu atliek. Komisija šo lēmumu pārskata, pamatojoties uz Fonda sniegto jauno informāciju, un atsāk maksājumus, tiklīdz tos atzīst par pamatotiem. 8. pants Fonda finansējumu var piešķirt darbībām, kas saņem vai kam būtu jāsaņem struktūrfondu finanšu atbalsts saskaņā ar struktūrfondu intervences pasākumiem, tikai tad, ja šāda finanšu atbalsta summa, tai pieskaitot 40 % no Fonda finansējuma, nepārsniedz 75 % no attiecīgās darbības kopējām attaisnotajām izmaksām. 9. pants Noslēguma ziņojums jāiesniedz Komisijai sešus mēnešus pirms stratēģijā paredzētā Fonda darbības izbeigšanas datuma, kura minēta 6. panta a) punkta pirmajā daļā, vai sešus mēnešus pēc pēdējā Kopienas maksājuma, ievērojot ātrāko no šiem datumiem, un ziņojumā jāietver visa informācija, kas ļautu Komisijai izvērtēt atbalsta īstenošanu un mērķu sasniegšanu. 10. pants Pēdējā gada iemaksa jāveic atbilstoši finansiālo vajadzību novērtējumam, kas minēts 7. panta 2. punktā, un ar nosacījumu, ka Fonds ievēro 6. pantā noteikto slēgšanas stratēģiju. 11. pants Kompensē līdz 2013. gada 31. decembrim radušos izdevumus. 12. pants Šī regula stājas spēkā 2007. gada 1. janvārī. Tā ir spēkā līdz 2010. gada 31. decembrim. Šī regula uzliek saistības kopumā un ir tieši piemērojama visās dalībvalstīs. Briselē Padomes vārdā — priekšsēdētājs TIESĪBU AKTA FINANŠU PĀRSKATS Politikas joma: REGIO Darbība: Citas reģionālās darbības | DARBīBAS NOSAUKUMS: KOPIENAS FINANšU IEMAKSAS STARPTAUTISKAJā ĪRIJAS FONDā (2007. - 2010. GADS) | 1. BUDŽETA POZĪCIJA(-AS) 13.03.12 2. KOPĒJIE RĀDĪTĀJI 2.1. Kopējais piešķīrums darbībai (B daļa): 60 miljoni EUR saistībām 2.2. Piemērošanas periods: 2007.-2010. gads 2.3. Kopējie paredzamie daudzgadu izdevumi: (a) Saistību asignējumu/maksājumu asignējumu grafiks (finansiāla iesaiste) ( sk. 6.1.1. punktu ) Miljoni EUR ( līdz trīs zīmēm aiz komata ) Gads [n] 2007. | [n+1] 2008. | [n+2] 2009. | [n+3] 2010. | [n+4] | [n+5 un turpmākie gadi] | Kopā | Saistības | 15 | 15 | 15 | 15 | 60 | Maksājumi | 15 | 15 | 15 | 12 | 3 | 60 | (b) Tehniskā un administratīvā palīdzība, atbalsta izdevumi ( sk. 6.1.2. punktu ) Saistības | Maksājumi | Starpsumma a+b | Saistības | 15 | 15 | 15 | 15 | 60 | Maksājumi | 15 | 15 | 15 | 12 | 3 | 60 | (c) Kopējā cilvēkresursu un citu administratīvo izdevumu finansiālā ietekme (sk.7.2. un 7.3. punktu) Saistības/maksājumi | 0,042 | 0,042 | 0,042 | 0,042 | KOPĀ a+b+c | Saistības | 15,042 | 15,042 | 15,042 | 15,042 | 60,168 | Maksājumi | 0,042 | 15,042 | 15,042 | 15,042 | 12 | 3 | 60,168 | 2.4. Atbilstība finanšu programmas izstrādei un finanšu plānam Priekšlikums atbilst pašreizējam finanšu plānojumam. 2.5. Finansiālā ietekme uz ieņēmumiem Priekšlikums finansiāli neietekmē ieņēmumus (saistīts ar tehniskiem aspektiem, kas skar pasākuma īstenošanu). 3. BUDŽETA RAKSTUROJUMS Izdevuma veids | Jaunas | EFTA ieguldījums | Pieteikuma iesniedzēju valstu iemaksas | Finanšu plāna pozīcija | Neobl. | Dif. | NAV | NAV | NAV | 1A | 4. JURIDISKAIS PAMATS EKL 308. pants 5. APRAKSTS UN PAMATOJUMS 5.1. Kopienas intervences pasākumu nepieciešamība 5.1.1. Sasniedzamie mērķi Veicināt kontaktus, dialogu un samierināšanos starp nacionālistiem un unionistiem visā Īrijā un sekmēt abu kopienu ekonomisko un sociālo izaugsmi. 5.1.2. Rīcības pamatojums Eiropas Kopiena ir atzinusi, ka Fonda mērķi līdzinās tās izvirzītajiem mērķiem, un ir tam piešķīrusi praktisku palīdzību (15 miljoni EUR gadā kopš 1989. gada; 20 miljoni EUR katrā no sekojošajiem gadiem 1995.,1996.,1997.; 17 miljoni EUR 1998. un 1999. gadā; 15 miljoni EUR 2000., 2001., 2002., 2003., 2004., 2005. un 2006. gadā.) Briseles 2005. gada 15. un 16. decembra sanāksmē Eiropadome aicināja Komisiju veikt vajadzīgos pasākumus, lai turpinātu ES atbalstu Fondam, sākoties būtiskajam Fonda pēdējam darba posmam, kas ilgs līdz 2010. gadam. Fakts, ka ES vēl četrus gadus turpinās iemaksas līdz SĪF darbība beigsies, skaidri liecina par ES atbalstu mierīga noregulējuma procesam Ziemeļīrijā. 5.2. Paredzētā rīcība un budžeta intervences pasākumi - Mērķi: veicināt ekonomisko un sociālo izaugsmi un sekmēt kontaktus, dialogu un samierināšanos starp nacionālistiem un unionistiem visā Īrijā. - Fonds darbojas galvenokārt Ziemeļīrijā un Īrijas pierobežas rajonos; tas ir paredzēts noteiktiem, trūcīgiem apgabaliem. - Sīks Fonda darbības pārskats: skatīt Komisijas ziņojumu un pielikumus dokumentiem COM(2006) 563 / SEC(2006) 1226 (12.10.2006). 5.3. Īstenošanas metodes Ņemot vērā Fonda finansiālo vajadzību novērtējumu, gada iemaksu parasti izmaksā pa daļām šādā veidā: pirmo avansa maksājumu 40 % apmērā veic pēc tam, kad Komisija saņēmusi Fonda valdes priekšsēdētāja parakstītu apņemšanos, ka Fonds līdzekļu piešķiršanā ievēros Padomes regulā paredzētos noteikumus; otro avansa maksājumu 40 % apmērā veic pēc sešiem mēnešiem vēlāk, un galīgo maksājumu 20 % apmērā veic pēc tam, kad Komisija ir saņēmusi un apstiprinājusi Fonda attiecīgā gada darbības pārskatu un revidētu finanšu pārskatu. 6. FINANSIĀLĀ IETEKME 6.1. Kopējā finansiālā ietekme uz B daļu - (visā plānošanas periodā) 6.1.1. Finansiālā intervence Saistības (miljonos EUR līdz trīs zīmēm aiz komata) Apraksts | [n gads] 2007. | [n+1] 2008. | [n+2] 2009. | [n+3] 2010. | [n+4] | [n+5 un turpmākie gadi] | Kopā | 1. darbība | 15 | 15 | 15 | 15 | 60 | 2. darbība | utt. | KOPĀ | 15 | 15 | 15 | 15 | 60 | 6.1.2. Tehniskā un administratīvā palīdzība, atbalsta izdevumi un IT izdevumi (saistību apropriējumi) Neattiecas. 6.2. Izmaksu aprēķins atbilstoši B daļā paredzētajiem pasākumiem (visā plānošanas periodā) Neattiecas. 7. IETEKME UZ PERSONĀLU UN ADMINISTRATĪVAJIEM IZDEVUMIEM 7.1. Ietekme uz cilvēkresursiem Amata veids | Personāls, kas jānorīko darbības vadībā, izmantojot pašreizējos un/vai papildu resursus | Kopā | No darbības izrietošo uzdevumu apraksts | Pastāvīgo amatu skaits | Pagaidu amatu skaits | Ierēdņi vai pagaidu darbinieki | A B C | 0,2 0,1 | 0,2 0,1 | Vajadzības gadījumā var pievienot uzdevumu pilnīgāku aprakstu. | Citi cilvēkresursi | Kopā | 0,3 | 0,3 | 7.2. Cilvēkresursu kopējā finansiālā ietekme Cilvēkresursu veids | Summa (EUR) | Aprēķina metode * | Ierēdņi Pagaidu personāls | 32 400 | 0,3 * €108 000 | Citi cilvēkresursi (norādīt budžeta pozīciju) | Kopā | 32 400 | Summas ir kopējie izdevumi divpadsmit mēnešos. 7.3. Citi administratīvie izdevumi, kas saistīti ar pasākumu Budžeta pozīcija (numurs un nosaukums) | Summa (EUR) | Aprēķina metode | Kopējais piešķīrums (A7 sadaļa) A0701 – Komandējumi A07030 – Sanāksmes A07031 – Obligātās komitejas A07032 – Komitejas, kas nav obligātas A07040 – Konferences A0705 – Pētījumi un konsultācijas Citi izdevumi (precizēt) | 8 000 1 600 | 800 EUR * 10 gadā (vidēji 5 divu dienu komandējumi) 800 EUR * 2 gadā | Informācijas sistēmas (A-5001/A-4300) | Citi izdevumi - A daļa (precizēt) | Kopā | 9 600 | Summas ir kopējie izdevumi divpadsmit mēnešos. I. Kopsumma gadā (7.2. + 7.3.) II. Darbības ilgums III. Darbības kopējās izmaksas (I x II) | 42 000€ 4 gadi 168 000€ | 8. TURPMĀKIE PASĀKUMI UN NOVĒRTĒŠANA 8.1. Turpmākie pasākumi Komisija uzrauga Fonda darbību ar pastāvīgu klātbūtni valdes sanāksmēs novērotāja statusā. Tā tiek informēta par visiem Fonda lēmumu projektiem pirms tos iesniedz valdes izskatīšanai. Fonda darbību vairāk vai mazāk kontrolē Reģionālās politikas ģenerāldirektorāta revīzijas un kontroles dienesti. Par rezultātiem varēs spriest pēc SĪF apstiprināto projektu skaita un vērtības. 8.2. Plānotā novērtējuma pasākumi un grafiks SĪF katru gadu iesniedz Komisijai gada finanšu un darbības pārskatu, pret ko Komisijai nedrīkst būt iebildumi, lai maksājumi Fondam varētu turpināties. Turklāt maksājumus Fondam Komisija izvērtē arī saistībā ar Fonda finansiālajām vajadzībām, ņemot vērā Fonda skaidrās naudas bilanci katram maksājumam noteiktajā laikā. Tā kā Fonda darbība 2010. gadā beigsies, tam vēlākais līdz 2008. gada jūnijam jāiesniedz Komisijai stratēģija Fonda slēgšanai, un turpmāki maksājumi Fondā būs atkarīgi no tā, vai Komisija apstiprinās šo slēgšanas stratēģiju. Noslēguma ziņojums jāiesniedz Komisijai jāiesniedz sešus mēnešus pirms Fonda darbības izbeigšanas datuma, kas noteikts darbības slēgšanas stratēģijā šīs regulas 6. panta a) punktā, vai sešus mēnešus pēc pēdējā Kopienas maksājuma, ievērojot pirmo no šiem datumiem, un tajā jāietver visa vajadzīgā informācija, kas ļautu Komisijai novērtēt atbalsta īstenošanu un mērķu sasniegšanu. 9. KRĀPŠANAS APKAROŠANAS PASĀKUMI Komisija ir pārstāvēta Fonda valdē un pēdējais maksājums tiek veikts pēc tam, kad Komisija ir saņēmusi un apstiprinājusi Fonda gada darbības pārskatu un attiecīgā gada revidēto finanšu pārskatu. Fonda darbību vairāk vai mazāk kontrolē Reģionālās politikas ģenerāldirektorāta revīzijas un kontroles dienesti. * 1986. gada 18. septembra Nolīgums par Starptautisko Īrijas fondu, kas noslēgts starp Īrijas valdību un Lielbritānijas un Ziemeļīrijas Apvienotās Karalistes valdību (jaunākie grozījumi izdarīti 2000. gada 10. oktobrī); UK Treaty Series N°58 (1987) Cm 266 / Republic of Ireland N°1 (1986) Cmnd 9908. ** Padomes 2005. gada 24. janvāra Regula (EK) Nr. 177/2005, OV L 30, 3.2.2005., 1. *** COM (2006) 563 , galīgā redakcija, 12.10.2006. [1] OV C, […]. lpp. [2] OV C , . . lpp. [3] OV L 30, 3.2.2005., 1. lpp. [4] OV L 161, 26.6.1999., 1. lpp. Regulā jaunākie grozījumi izdarīti ar Regulu (EK) Nr. 173/2005 (OV L 29, 2.2.2005., 3. lpp.), un tā ir atcelta un aizstāta ar Regulu (EK) Nr. 1083/2006 (OV L 210, 31.7.2006., 210. lpp) no 2007. gada 1. janvāra. [5] OV L 210, 31.7.2006., 25. lpp. [6] OV C 139, 14.6.2006., 1. lpp.